open-index/open-wikipedia-markdown huggingface dataset:
John Newton

**John Henry Newton** (født 24. juli 1725 i Wapping i London, død 21. desember 1807 i London) var en engelsk sjøkaptein, slavehandler, og senere anglikansk prest, salmedikter og motstander av slaveri. Han er særlig kjent for å ha skrevet teksten til hymnen «Amazing Grace».

## Liv og virke
### Bakgrunn
John Newton dro til sjøs med sin far frem til 1742. I februar 1744 ble han tvangsrekruttert til marinen av en av admiralitetets presspatruljer. På krigsskipet «Harwich» opplevde han i september 1744 kapringen av det franske skip «Solide». Deretter gjorde han tjeneste blant annet på slaveskipet «Levant» som steward. Etter en alvorlig sykdom (sannsynligvis malaria) slo han seg i 1745 ned i det som senere ble Sierra Leone og førte der et lastefullt og utsvevende liv. Ved en anledning ble han selv gjort til slave; slavehandleren Amos Clowe tok ham til fange og bragte ham i land og gav ham til sin hustru, Prinsesse Peye av sherbrofolket. Hun behandlet ham like brutalt som sine øvrige slaver. Han etter en tid ble han reddet fra slaveriet. 

Deretter var han passasjer på «Greyhound» på ferd langs Afrikas kyst.

Etter en farlig overfart i 1748 omvendte han seg den 10. mai samme året til kristen tro. Dette førte rett nok ikke umiddelbart til at han sluttet å seile på slaveskip. Han steg til og med i gradene under slavetransportene og ble kaptein, og som dette hadde han ansvar for tre slavetransporter. Så fikk han slag, og særlig av den grunn fulgte han et leges råd om å slutte med sjøfart og dermed med slavetransport.

### Omvendelse, motstander av slavehandelen
Det skulle ta tretti år til før han gjorde seg kjent som motstander av slaveriet.

Fra august 1755 fikk han en stilling som sakkyndig ved tollhuset i Liverpool. I 1762 fortalte han i brev til baptistpastoren John Fawcett om sin omvendelse til kristendommen. Han vendte seg da bort fra slavehandelen og begynte å studere teologi. Han ble samtidig en sterk talsmann mot slaveriet. 

Han ble ordinert som prest i Church of England i 1764, og Newton ble sjelesørger i Olney i Buckinghamshire.

### Salmedikter
Der begynte han også begynte i skrive hymner sammen med poeten William Cowper. «Amazing Grace» ble skrevet til en seremoni første nyttårsdag 1773. Det er ikke kjent om denne framføringen var med musikk. Den ble gitt ut i trykket versjon i 1779 gjennom Newton og Cowpers utgivelse av salmesamlingen *Olney Hymns*, men forble relativt ukjent i England, men i USA ble den populær under bølgen av religiøse vekkelser tidlig på 1800-tallet.

## Referanser


## Litteratur
* 
* 

## Eksterne lenker
* 
* 
*
Rød fotblomsterflue

**Rød fotblomsterflue** (***Platycheirus granditarsis***) er en middelsstor, slank flue som tilhører familien blomsterfluene.  Den er utbredt langs kysten i det meste av Norge. 

## Utseende
En middelsstor (8-10 mm), slank, rød og svart blomsterflue. Den er påfallende klart farget og er en av de mest fargesterke norske blomsterfluene. Den skiller seg fra de andre *[[Platycheirus]]-*artene og har, sammen med *[[Platycheirus rosarum]]*, blitt regnet til en slekt for seg, *[[Pyrophaena]]*. Kroppen, bortsett fra mesteparten av bakkroppen, er blankt svart. Fasettøynene er store og hvelvede, men møtes ikke helt i pannen hos hannen. Thorax har en par lyse lengdestriper i midten i den fremre delen. Hannens for- og mellombein har lårene slanke, uten påfallende hår, leggene er ganske slanke, gule innerst og svarte ytterst. Føttene er svarte og ganske utvidete. Det første fotleddet på forfoten har en flagglignende, tett dusk av mørke hår. Bakbeina er helt slanke. Bakkroppen er noe flat, og bredere enn vanlig i slekten *[[Platycheirus]]*. Det første og roten av det andre leddet er svarte, mesteparten av det andre, hele det tredje og de fremste to tredjedeler av det fjerde leddet er oransjerøde, ofte med noe svart på sidene. Vingene er brune i den ytre halvdelen, dette er også et særtrekk for denne arten og *[[Platycheirus rosarum]]*.

## Levevis
Arten forekommer på mange slags åpne våtmarker, både myrer og bredder av ferskvann. Larvene lever av trolig av bladlus, mne man har hittil ikke klart å finne den. De voksne fluene besøker gjerne blomster og flyr i juni-september.

## Utbredelse
Arten finnes over det meste av Europa nord for Alpene, og det nordlige Asia. I Nord-Amerika er den vidt utbredt. I Norge finnes den langs kysten til Nordland.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Melanostomini
******** slekten fotblomsterfluer, *[[Platycheirus]]* Lepeletier & Audinet-Serville, 1828
********* rød fotblomsterflue, *Platycheirus granditarsis* (Foerster, 1771) (synonym *[[Pyrophaena granditarsa]]*) 

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Vagabond (album)

***Vagabond*** er debutalbumet til Vagabond fra juni 2009.

For albumet fikk de Spellemannprisen for årets danseband under Spellemannprisen 2009. Albumet inneholder blant annet en coverversjon av Jahn Teigen sin sang «Min første kjærlighet».

## Sporliste
# «Radio»
# «En gang til»
# «Hvor har du vært»
# «Sånn kan det gå»
# «Farlig begjær»
# «Stockholm tur – retur»
# «Tømmer og luksus»
# «Vil du ha meg»
# «Tårer og blod»
# «Rundt og rundt»
# «Sommerregn»
# «Min første kjærlighet»
# «Mary-Ann»
# «55 ford»
Technology Centre Mongstad

**Technology Centre Mongstad DA** (**TCM**) er et norsk selskap som skal fremme karbonfangst og -lagring.

TCM eies av den norske stat gjennom Gassnova (77,5 %), sammen med de industrielle partnerne Equinor (7,5 %), Shell (7,5 %) og Total (7,5 %). Equinor er operatør på anlegget.

## Referanser


## Eksterne lenker
*
Sengemat

**Sengemat** var mat som kvinner fikk etter at de hadde født. Nabokoner, slektninger og andre kvinner kom til dem med god og næringsrik kost. Vanlig sengemat har vært rømmegrøt, sosekjøtt eller andre kjøttretter, kaffe og kaker. Ideen bak sengematen var å hjelpe kvinnen til å komme til krefter etter fødselen, slik at hun kunne ha morsmelk til barnet.
I dag er grøten byttet ut med pakker til barn og mor. Begrepet brukes fortsatt flere steder i landet.
Sengemat minner om den amerikanske tradisjonen babyshower.

## Kilder
* Kjell Innli, (Redaktør): *Fra bestemors kjøkken, mat og mattradisjoner fra Møre og Romsdal* KOM forlag 1991
Abraham Ribicoff

**Abraham Alexander Ribicoff** (født 9. april 1910 i New Britain, Connecticut, død 22. februar 1998) var en amerikansk politiker. Han var medlem av Representantenes hus fra 1949 til 1953. Året etter stilte han til valg som guvernør i Connecticut, og ble valgt til delstatens første jødiske guvernør.

Han støttet tidlig John F. Kennedy, og ble helse-, utdannings- og velferdsminister i John F. Kennedys regjering. Ribicoff syns størrelsen på departementet var altfor stort, og sluttet for å bli valgt inn i USAs senat i 1962. Han var innvalgt der til 1981.

## Referanser


## Eksterne lenker
* 
*
Thomas Sopwith

**Thomas Sopwith** (født 18. januar 1888, død 27. januar 1989) var en engelsk pioner innen luftfart og en kjent seiler. Under første verdenskrig var Sopwith med og etablerte flyprodusenten Sopwith Aviation Company Ltd. som laget det kjente jagerflyet Sopwith Camel. 

I mellomkrigstiden videreførte Sopwith flyproduksjon med firmaet Hawker Aircraft Ltd. som blant annet produserte det kjente jagerflyet Hawker Hurricane, kjent fra slaget om Storbritannia. 

Sopwith var en ivrig seiler og fikk bygget yachten «Philante» som støttefartøy, skipet ble etter andre verdenskrig overtatt av den norske stat som kongeskip og omdøpt til KS «Norge».

## Referanser


## Eksterne lenker
* «Thomas Sopwith, Aircraft Pioneer In 2 World Wars, Is Dead at 101», nekrolog i The New York Times, 28. januar 1989
* Artikkel om Thomas Sopwith (engelsk)
BioFokus

**Biofokus** er en binæringsdrivende stiftelse og tilbyr naturfaglig kompetanse innen biologisk mangfold.

Biofokus har som formål å tilrettelegge informasjon om biologisk mangfold for beslutningstakere, samt formidle kunnskap innen fagfeltet bevaringsbiologi. 

Stiftelsen utgir publikasjoner, både fagrapporter, artikler og mindre notater.  

## Historikk
Biofokus ble stiftet 1. juli 2000 som en viderføring av **Siste Sjanse**. Dette var en faggruppe opprettet i 1992 og lå under Naturvernforbundet i Oslo og Akershus (NOA). Siste Sjanse bestod i begynnelsen av en liten gruppe personer, hovedsakelig biologistudenter. 

## Referanser


## Eksterne lenker
* – www.biofokus.no
Hurtigløp på skøyter under Vinter-OL 1976 – 3000 meter damer

**3 000 meter for kvinner** var en øvelse i hurtigløp på skøyter under Vinter-OL 1976 og ble avholdt på Olympia Eisstadion i Innsbruck, Østerrike den 8. februar 1976.

26 utøvere deltok på distansen.

Norge var representert med Lisbeth Korsmo som vant en bronsemedalje i øvelsen. Dette var Norges første OL-medalje for kvinner i hurtigløp på skøyter og pr. 2014 bare en av to OL-medaljer Norge har vunnet for kvinner i hurtigløp.  

## Medaljevinnere


File:Tatyana Averina 1979.jpg|Tatjana Averina i 1979
File:Bundesarchiv Bild 183-S0206-0012, Andrea Mitscherlich.jpg|Andrea Mitscherlich i februar 1977.


## Rekorder
Dette var gjeldende verdens og olympisk rekord før Vinter-OL i 1976:

*(*)* Rekorden ble satt på høyfjellsbane (mer enn 1 000 meter over havet) og på naturis.

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport Del 1 Se side 136-138 for 3000 meter resultatene
*  Innsbruck 1976 / Speed Skating / 3000m Women på Olympic.org
*  Speed Skating at the 1976 Innsbruck Winter Games: Women's 3,000 metres  på Sports-reference.com/olympics
*  [result: Olympic Winter Games 1976 · Ladies · 3.000 Meter](http://speedskatingstats.info/en/results/?eventresultID=942 Distance) på SpeedSkatingNews.]info
*  Results of the 1976 Olympic Winter Games 3000 meters Women.
*  Results Olympic Games 1975/1976 Ladies - 3000m 8 Feb 1976 - Innsbruck på http.ISU.html.infostradasports.com
*  Speed Skating - 1976 Olympic Games - Results Women's 3000 m - 8th February Resultater på The-Sports.org
Siste sjanse (andre betydninger)

**Siste sjanse** er brukt som tittel eller navn ved flere anledninger.

* Siste Sjanse –  var en naturfaglig gruppe, opprettet i 1992, under Naturvernforbundet i Oslo og Akershus (NOA). Senere endret navn til BioFokus.
* Siste sjanse – er en italiensk «krim-drama-film» fra 1973 (originaltittel: L'Ultima chance) 
* En siste sjanse – en tilbakeblikk-episode om Marve Fleksnes
* Et «*oppsamlingsheat*» benyttet siden 2006 i Melodi Grand Prix
Kanon (album)

***Kanon*** er et konsertalbum med Gitarkameratene utgitt 12. april 2010. Opptakene til albumet ble gjort i Grieghallen i Bergen i 1990.

## Sporliste
;CD 1
# «Mot i brystet» (Trad/arr. Jan Eggum / Lillebjørn Nilsen / Halvdan Sivertsen / Øystein Sunde)
# «Fotformsko» (Carl Perkins/norsk tekst: Jan Eggum / Lillebjørn Nilsen / Halvdan Sivertsen / Øystein Sunde) 
# «Om typisk norsk» – prat: alle
# «Fisketur i øsende regn» (Lillebjørn Nilsen)
# «Om representanter og onkler» – prat: Sunde
# «Ambassanova» Sunde)
# «Om et gutteproblem» – prat: Eggum
# «Kem ska få følge deg hem?» (Jan Eggum)
# «Viser om været» – prat: Sivertsen
# «Nordaførr – vårvisa» (Halvdan Sivertsen)
# «Om et oppskrytt møbel» – prat: Sunde
# «Sjømannen og vannsenga» (Øystein Sunde)
# «Eg vil aldri burt meg binda» (Trad.)
# «Tanta til Beate» (Lillebjørn Nilsen)
# «Om baker og brød» – prat: Eggum
# «Lillebror Per» (Jan Eggum)
# «Om prinsesser og frosker» – prat: Sivertsen
# «Lene» (Halvdan Sivertsen)

;CD 2
# «Få idretten inn» – prat: Sunde
# «Skal det være noe mer før vi stenger» (Øystein Sunde)
# «Adjø Sabine!» (Lillebjørn Nilsen)
# «Om grensen til allsang» – prat: Sivertsen
# «Frihet» (Halvdan Sivertsen)
# «Om en liten trøst» – prat: Eggum
# «Jomfru» (Jan Eggum)
# «Om en liten sydlig Olé» – prat: Nilsen
# «Anna på Gran Canaria»
# «Om tiurleik på Esso-stasjon» – prat: Sunde
# «Gammal Amazon»
# «Om det melankolske» – prat: Eggum
# «Ryktet forteller» (Lillebjørn Nilsen)
# «Om de gamle sangene» – prat: Nilsen
# Potpourri: «Kjekt å ha» / «Førr ei dame» / «En natt forbi» / «Fin frokost»/ «Jaktprat» /«Heksedans» / «Bysommer» /«Vippetangen konditori» / «Levende lyd» (Øystein Sunde / Halvdan Sivertsen / Jan Eggum / Lillebjørn Nilsen)
# «Venner»  (Halvdan Sivertsen)
# «Se alltid lyst på livet» (Lillebjørn Nilsen)
# «Den aller største noen noensinne hadde sett» (Rodney Dillard / William E. Martin / norsk tekst: Øystein Sunde)

## Medvirkende
### Gitarkameratene
* Lillebjørn Nilsen - sang, gitar, ukulele, banjo, flagoletter, munnspill
* Halvdan Sivertsen - sang, gitar, bass
* Jan Eggum - sang, gitar, trekkspill
* Øystein Sunde - sang, gitar, dobro, produsent

### Øvrige
* Jan Erik Kongshaug - produsent, mastering 
* Pytten - tekniker 
* Ellen Ugelstad - omslagsfoto 
* Trygve Schønfelder - andrefoto 
* Bård Ose - albumnotater
* Jørn Dalchow - omslagsdesign

## Referanser




## Eksterne lenker
*
Anno museum

**Anno museum**, tidligere **Hedmark fylkesmuseum**, er et norsk museum stiftet i 2009 som en konsolidering av flere store og små museer i Hedmark.

Samlet utgjør museets utearealer landets største friluftsmuseum og innbefatter den største samlingen av antikvariske bygninger i Norge. Rundt 250&nbsp;000 besøker museets avdelinger årlig. Museet står for 125 årsverk og har en samling på ca 170&nbsp;000 gjenstander, ca. 500 kulturhistoriske bygninger og ca. 4,3 millioner fotografier, hvorav en del er å finne i DigitaltMuseum.
Museet er organisert som et aksjeselskap hvor Hedmark fylkeskommune er største enkeltaksjonær med 35 % av aksjene, mens eierstiftelsene i de syv museumsavdelingene har eierandeler fra 3 % til 12 %. Administrerende direktør er Svein Inge Sunde.

## Museumsavdelinger
* Domkirkeodden med Strandstuen, Kirsten Flagstad museum
* Norsk Skogmuseum
* Musea i Nord-Østerdalen
* Trysil Engerdal museum
* Glomdalsmuseet
* Norsk utvandrermuseum
* Anno museum Kongsvingerregionen, herunder blant annet Kvinnemuseet

## Referanser


## Eksterne lenker
* Anno museum
* Musea i Nord-Østerdalen
* Trysil Engerdal museum
* Trysil bygdetun
* Blokkodden villmarksmuseum
* Norsk skogmuseum
* Klevfos industrimuseum
* Glomdalsmuseet
* Domkirkeodden
* Kirsten Flagstad museum
* Norsk Utvandrermuseum
* Kongsvinger museum
* Kvinnemuseet
* Eidskog museum
* Odalstunet
Røyrvik Idrettsforening

**Røyrvik Idrettsforening**, **Røyrvik IF** (stiftet 1927) er et fleridrettslag fra Røyrvik i Indre Namdal, Trøndelag. Klubben har mest tradisjon innen langrenn og skisport.

Røyrvik IF står som arrangør for den årlige Steinfjellstafetten, som går fra Trones, via  Steinfjellet til Røyrvik. Stafetten arrangeres i juni.

I perioden 1975 til 1985 ble fotballen i kommunen samlet i Limingen IF som spilte i 6. og 7. divisjon.

## Eksterne lenker
* klubbens hjemmeside
Krigskorset.no

**Krigskorset.no** er en norsk nettsted etablert i 2008 som omhandler Norges høyeste militære utmerkelse, Krigskorset.

Nettstedet er heleid av Samlerforumet.net, og retter seg mot samlere og historisk interesserte. Nettstedet har ingen offisiell tilknytning til politiske partier eller regjering.

I tillegg til generell informasjon om Krigskorset, utdelingslister og aktuelle saker i media, inneholder også nettstedet en studie om Krigskorset. Tilgang til denne krever registrering. Studien inneholder detaljert informasjon om medaljens utforming, og omfatter i tillegg sverd, utdelingsesker, produsenter, miniatyrer, utdelingsdokumenter og mer. Studien har også fotografier av kjente mottakeres medaljegrupper og enkeltmedaljer. 

## Eksterne lenker
*
Elveslette

**Elveslette** er en flat eller bortimot flat slette som ligger tilstøtende til en elv som periodevis oversvømmes. Elvesletter er ofte viktige grunnvannsmagasin og har ofte økosystem med stor artsrikdom. De er lette å dyrke opp eller å ta i bruk på annen måte. Urørte elvesletter er derfor en sjelden naturtype som er leveområde for mange sjeldne og truede arter.

Glasiale elvesletter strekker seg fra fronten av en isbre til kysten. De ligger enten i bunnen av U-daler foran dalbreer, eller danner vide sletter i fronten av innlandsisen. Hvor elvesletter kommer ut av en dal og møter kysten, kan det utvikle seg et elvedelta.

Som naturtype dekker elvesletter relativt små arealer i Norge.

## Se også
* Elvekultur

## Referanser
Actaletidae

* *[[Actaletes]]*
* *[[Spinactaletes]]*

**Actaletidae** er en familie med seksbeinte leddyr som hører til ordenen spretthaler (Collembola).

## Utseende
Små (gjerne rundt 1&nbsp;mm), mørke spretthaler. De har et redusert trakésystem. Hodet er ganske stort og rundet, antennene middels lange og består av fire ledd, fasettøynene ovale, store til spretthaler å være. Beina er kraftige og forholdsvis lange, springgaffelen (*furca*) er to-leddet og meget lang, nesten så lang som resten av kroppen til sammen.

## Levevis
Artene i denne familien finnes utelukkende i fjæra.

## Utbredelse
Den ene arten i slekten *[[Actaletes]]* finnes i det sørvestlige Europa, nord til Storbritannia. *[[Spinactaletes]]-*artene er utbredt langs øyene i Det karibiske hav og langs den nordlige Atlanterhavskysten av Sør-Amerika.

## Systematisk inndeling

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Arthropleona 
***** Gruppe Entomobryomorpha
****** Familien Actaletidae
******* Slekten *[[Actaletes]]* Giard, 1889 – bare én art
******** *[[Actaletes neptuni]]* Giard, 1889 – Sørvest-Europa nord til Storbritannia
******* Slekten *[[Spinactaletes]]* Soto-Adames, 1988 – 9 arter, Karibia og nordlige Sør-Amerika

## Kilder
* Hopkin, S.P. 1997. Biology of the springtails (Insecta: Collembola). http://books.google.no/books?id=F_Eo6r5xAzEC&pg=PA35&lpg=PA35&dq=Actaletidae&source=bl&ots=hVdUegqnye&sig=8i3UGb_30N8Riouw7-O68TiPnAU&hl=no&ei=FwyrS_XCKdL1-QbEspWeDQ&sa=X&oi=book_result&ct=result&resnum=6&ved=0CBcQ6AEwBTgK#v=onepage&q=Actaletidae&f=false
* Fauna Europaea, utbredelsesdatabase over europeiske dyr 
* Checklist of the Collembola – Sjekkliste over verdens spretthaler

## Eksterne lenker
* 
* Actaletidae på Tree of life
Cyphoderinae

* *[[Cyphoda]]*
* *[[Cyphoderus]]*
* *[[Megacyphoderus]]*

**Cyphoderinae** er en underfamilie med spretthaler i familien Paronellidae. Den ble inntil nylig regnet som en egen familie, men etter de nyeste klassifikasjonene plasseres den i familien Paronellidae.

## Utseende
Knøttsmå, hvite, blinde spretthaler.

## Levevis
Disse artene lever i reirene til bier, maur og termitter.

## Utbredelse

## Systematisk inndeling

* Hexapoda (seksbeinte leddyr)
** **[[gjemtkjevinger]]** (Entognatha)
*** Spretthaler (Collembola)
**** Underorden Arthropleona 
***** Gruppe Entomobryomorpha
****** Familien Paronellidae
******* Underfamilien Cyphoderinae
******** Slekten *[[Calobatinus]]* Silvestri, 1918 – 4 arter
******** Slekten *[[Cephalophilus]] * Delamare Deboutteville, 1948 – 3 arter
******** Slekten *[[Cyphoda]]* Delamare Deboutteville, 1948 – 9 arter, én i Europa, Spania
******** Slekten *[[Cyphoderinus]]* Denis, 1962 – én art
******** Slekten *[[Cyphoderodes]]* Silvestri, 1910 – 7 arter
******** Slekten *[[Cyphoderus]]* Nicolet, 1847 – 59 arter, 8 i Europa. I Norge:
********* *[[Cyphoderus albinus]]* (Nicolet, 1842)
******** Slekten *[[Delamarerus]]* Mitra, 1977 – 2 arter
******** Slekten *[[Megacyphoderus]]* Delamare Deboutteville, 1948 – 4 arter, to i Europa, Frankrike
******** Slekten *[[Mimoderus]]* Yosii, 1980 – 4 arter
******** Slekten *[[Paracyphoderus]] * Delamare Deboutteville, 1948  – én art
******** Slekten *[[Pseudocyphoderus]]* Imms, 1912 – 4 arter
******** Slekten *[[Serroderus]]* Delamare Deboutteville, 1948 – 26 arter

## Kilder
* Hopkin, S.P. 1997. Biology of the springtails (Insecta: Collembola). http://books.google.no/books?id=F_Eo6r5xAzEC&pg=PA16&lpg=PA16&dq=Cyphoderidae+biology&source=bl&ots=hVdUegthAd&sig=Dp4V1FG-ccDPctXXfvQzDmZYtRw&hl=no&ei=iRWrS_X3N5OE-QaC7ZS2DQ&sa=X&oi=book_result&ct=result&resnum=8&ved=0CCsQ6AEwBw#v=onepage&q=Cyphoderidae%20biology&f=false
* Sjekkliste over verdens spretthaler
* Fauna Europaea, utbredelsesdatabase over europeiske dyr 

## Eksterne lenker
* 
* Cyphoderidae på Tree of life
Værnes (andre betydninger)

Navnet eller begrepet **[[Værnes]]** har flere betydninger:
* Trondheim lufthavn, Værnes
* Værnes kirke
* Værnes gård
* Værnes holdeplass
* Værnes kapell
* Heimevernets Utdanningssenter Værnes
* Knut Værnes
* Morten Værnes
David Nutt

**David Nutt**  (født 16. april 1951 i Bristol) er en britisk forsker, professor i psykiatri og nevrofarmakologi ved Imperial College i London, forkjemper for en mer vitenskapsbasert narkotikapolitikk og tidligere formann for Storbritannias vitenskapelige råd i rusmiddelspørsmål (ACMD). Han ble avskjediget fra rådet da han i 2009 påsto at det ikke var mer risikabelt å ta ecstasy enn å ta en ridetur. Før avskjedigelsen hadde Nutt også protestert mot myndighetenes  klassifisering av hasj som mer skadelig, noe Nutt mente var uten faglig grunnlag.

Etter avskjedeligelsen dannet Nutt og en rekke av hans tidligere kolleger et uavhengig vitenskapelig råd i rusmiddelspørsmål kalt Independent Scientific Committee on Drugs.

I 2010 lanserte Nutts uavhengige råd en oversikt over ulike rusmidlers skade for enkeltmennesker og samfunnet, i det anerkjente medisinske tidsskriftet *[[The Lancet]]*. Oversikten rangerte heroin, crack kokain, og metamfetamin som de mest skadelige rusmidlene for enkeltmennesket selv, mens alkohol, heroin og crack kokain var de mest skadelige rusmidlene for samfunnet.

## Artikler og bøker (utvalg)
* David J Nutt, Leslie A. King og Lawrence D. Phillips (november 2010). «Drug harms in the UK: a multicriteria decision analysis» (PDF) . Lancet 376 (9752): s. 1558–1565.
* David J. Nutt (2012). *Drugs Without the Hot Air: Minimising the Harms of Legal and Illegal Drugs.* Cambridge: UIT.

## Referanser


## Eksterne lenker
* DrugScience (tidligere kalt The Independent Scientific Committee on Druga), nettstedet til det uavhengige vitenskapelige rådet i rusmiddelspørsmål.
Silje Lofthus

**Silje Lofthus** (født 14. august 1991 i Asker) er en norsk kvinnelig fotballspiller fra Borgen i Asker. Hun er annenkeeper for Kolbotn. Lofthus begynte på Asker, der hun blant annet trente med Caroline Knutsen, som hun ga mye av æren for eget talent. Lofthus fikk aldri spille på førstelaget til Asker, men ble med over til Stabæk da Stabæk tok over Askers plass og spillere. 

I Stabæk fikk Lofthus en sjanse da Ingrid Hjelmseth ble skadet, men hun var skadet selv, og fikk derfor ikke spille. Imidlertid fikk Lofthus omsider sin Toppserie-debut den 30. juni 2009 for Stabæk borte mot Team Strømmen. Det ble med de to kampene (også hjemme mot Arna-Bjørnar). Rett før 2010-sesongen skiftet Lofthus klubb til Røa. I sin første sesong for Røa spilte Lofthus en cupkamp og en seriekamp. I seriekampen ble hun utnevnt til Røas beste spiller. Cupkampen holdt til at Lofthus ble seriemester for Røa. Lofthus markerte seg i finalen først og fremst fordi hun bar en skadet Janne Stange på ryggen ut til Røa-spillerne som feiret etter kampslutt.

Lofthus har markert seg på regionslag, der hun er blitt kåret til kampens beste spiller, og på aldersbestemt landslag.

Foran 2011-sesongen ble Silje Lofhus lånt ut til Kolbotn. Hun spilte ikke, og valgte å legge opp. Foran 2012-sesongen kom imidlertid Lofthus tilbake til Røa etter at Kirvil Schau Odden dro til Kolbotn.

## Referanser
Den Hvide Knap

**Den Hvide Knap** er Det Norske Studentersamfunds Theaters orden og ble innstiftet i 1899. Den Hvide Knap utdeles:
«for å belønne utmerkede fortjenester av Studentersamfundets Teater, og tilsvarende aktiviteter». Utdelingen skjedde vanligvis hvert tredje år den 3. desember som er fødselsdagen til Ludvig Holberg. Den Hvide Knap ble først utdelt i perioden 1899-1958 og tradisjonen ble gjenopptatt i 1997. Nåværende Stormester er Kyrre Alvær.

## Inndeling
Ordenen er inndelt i 3 grader.

* Storkors
* Kommandør
* Ridder

## Historie
Oppførelsen av Gildet paa Mærrahaug 3. desember 1899 ble en like stor suksess for studentteateret som ”Abracadaba” året før. Morgenbladet refererte at ”Stykket gikk over scenen med jubel som næsten ikke vilde tage ende” og ”spillet bar præg av den tradition som tilhører denne komedie” Dette året, 1899 opprettet studentenes teater teaterorden ”Den Hvite Knap”. Sagnet sier at fru Barbara Larssen en gang hadde fått en stor hvit knapp som dekorasjon ved en teaterfest. Det var en stor gjennomhullet tallerken, som tredd gjennom bånd ble hengt rundt halsen hennes. En annen versjon forteller at det var en hvit bukseknapp. Uansett ble ordenen ”Den Hvite Knap” født gjennom ideen om å utnevne bærende krefter i Samfundet, teateret og orkesteret, fra (atten) åttiårene og (atten) nittiårene til riddere og kommandører.

Etter noen år stod Bjørnstjerne Bjørnsons 70-års fødselsdag for døren og Studentteateret bestemte seg for å hedre mannen som stod i spissen for Studentteateret på (atten) femtitallet. Ordenen bestemte seg for å more Bjørnson og seg selv ved å utnevne han til den første og eneste storkors av ordenen.

Følgende brev ble sendt til Bjørnson:

Bjørnson svarte:

Den gangen var Luis Rieker ordenens stormester. Som ordensmann var insigniene naturligvis ferdige. Bjørnson slapp imidlertid å svare på den sedvanlige ”Visdomsprøven” for nye medlemmer i ordenen; ”om han heller vilde se dummere ut end han var, eller være dummere end han saa ut til”

I forbindelse med Studentteatrets 175-årsjubileum i 2010 besluttet ordenskollegiet å hedre Studentteatrets tidligere formann Pål Bang-Hansen med Storkorset som er ordenens høyeste utmerkelse. Alf Prøysen er en annen av ordenens innehavere.

## Referanser


## Eksterne lenker
* Offisiell Hjemmeside
* Omtale av Studentteatrets Jubileum i Universitas
Freddie Bartholomew

**Freddie Bartholomew** (1924–1992) var en irsk barneskuespiller som var med i flere Hollywood-filmer på 1930-tallet. 

## Liv og virke
### Bakgrunn
Freddie Bartholomew ble forlatt av sine foreldre som barn og vokste opp sammen med en tante. Mens han en gang besøkte USA ble Bartolomeus visstnok oppdaget av filmprodusenten og regissøren David O. Selznick.

### Film
Blant Bartholomews filmsuksesser på 1930-tallet var filmene *[[Anna Karenina (1935)|Anna Karenina]]* (1935) med skuespillerne Greta Garbo og Fredric March, *Professional Soldier* (1935) med Gloria Stuart og filmen *Little Lord Fauntleroy* (1936) med Dolores Costello og *[[På de store banker (film)|På de store banker]]* (1937) sammen med Spencer Tracy. 

Etter at Bartholomew ble kjent gjennom sine roller i disse filmene forsøkte foreldrene i 1937 å få tilbake foreldreretten. Han var da 13 år gammel. En langvarig juridisk kamp startet og til slutt var mye av Bartholomews formue brukt på advokathonorarer. Han fortsatte som skuespiller på 1940-tallet, men var mye mindre populær som tenåringsskuespiller. Tidlig på 1950-tallet pensjonerte han seg fra filmverdenen. 

Bartholomew etablerte i stedet en karriere innen reklame og distanserte seg fra Hollywood. Han ble sagt å ha vært bitter over sin tapte formue og sine opplevelser i Hollywood. Tidlig på 1980-tallet arbeidet han som produsent for såpeoperaen *As The World Turns*. Kort tid før sin død tillot han et intervju på TV-dokumentaren MGM: When Lion Roars (1992). 

Bartholomew døde av hjertesvikt og emfysem i en alder av 67 år. Han har blitt tildelt en stjerne på Hollywood Walk of Fame på 6667 Hollywood Boulevard for sine skuespillerprestasjoner.

## Filmografi (utvalg)
* 1935 – *David Copperfield*
* 1935 – *Anna Karenina*
* 1936 – *Gutta i gata*
* 1937 – *På de store banker*
* 1938 – *Bortført*
* 1938 – *Pappa søkes* 
* 1940 – *Gjennom stormen*
* 1940 – *Tom Browns skoledager*

## Referanser


## Eksterne lenker
*
Charles Richet

**Charles Richet** (født 25. august 1850 i Paris, død 4. desember 1935 samme sted) var en fransk fysiolog og nobelprisvinner som forsket på en rekke emner som blant annet neurokjemi, fordøyelse, termoregulering i varmblodige dyr og åndedrett. Han ble tildelt Nobelprisen i fysiologi eller medisin i 1913 for sitt arbeid med anafylaksi.

I 1887 ble Richet professor i fysiologi ved Collège de France, og i 1905 ble han utnevnt til president i Selskapet for Psykisk Forskning i Storbritannia.

## Utvalgte publikasjoner
* *Les guerres et la paix* (1899)http://gallica.bnf.fr/ark:/12148/bpt6k5452599t
* *Traité de Métapsychique* (1922)
* *Notre Sixième Sens* (1928)
* *L'Avenir et la Prémonition* (1931)
* *La grande espérance* (1933).

## Referanser




## Eksterne lenker
Mont-Aux-Sources

**Mont-Aux-Sources** er en fjellkjede i Afrika som utgjør en av de høyeste delene av Drakensberg. En nesten helt vertikal vegg på 304,8 m kalt Sentinel finnes i dette området. Et basalt-platå som har en høyde på ca. 3&nbsp;050 moh, ligger for et meste i Lesotho. 

Mont-Aux Sources ble navngitt av franske misjonærer som besøkte området i 1836. Det høyeste punktet i seg selv er en uinteressant fjelltopp som ligger 7 km fra foten av Drakensberg og har en høyde på 3&nbsp;282 moh. Fjellet er kilde for tre store elver (derav navnet Mont-Aux-Sources); Tugela, Vaal og Oranje. Vaal-elven renner nordover og til slutt ut i Oranje, som igjen renner ut i Atlanterhavet på vestkysten av Sør-Afrika. Tugela renner ut i Indiahavet på østkysten av subkontinentet. 7 km fra kilden stuper Tugelafallene 947 m ned i nasjonalparken Royal Natal National Park. Detter det nest høyeste fossefallet i verden. 

Det høyeste fjellet kan nås fra Sentinel Car Park nær Phuthaditjhaba ved hjelp av en enkel vandrevei og flere lenkede stiger. På Sentinel Car Park er det også mulig å overnatte for kortere opphold i en enkel sovesal (med ca. 12 senger). 

## Eksterne lenker
* 
*  Artikkel i ''Encyclopædia Britannica''
*  Mont-Aux-Sources på drakensberg-tourism.com
Torbjørg Aamlid Paus

**Torbjørg Aamlid Paus** (født 1923 i Valle, død 2001 i Valle) var en norsk kveder og folkedanser som satte dype spor etter seg. Hun var den første til å vinne tevling i kveding på Landskappleiken, det skjedde på Notodden i 1958, og hun vant tre ganger på rad. Siden kom hun tilbake og vant igjen i 1975. Første gangen hun deltok i dans på Landskappleiken var i 1951, da sammen med Aslak Austad. Siste gang var i 1993. 

Hun gikk på Hornnes landsgymnas under krigen og fikk deretter lærarvikariat i Østfold. Her ble hun høsten 1944 mistenkt for å ha gitt hjelp til heimefrontfolk som tok seg over svenskegrensa ved Halden. Hun ble arrestert og sendt til Grini. Etter krigen fortsatte hun som lærervikar et par år før hun tok sekretærutdanning og fikk stilling i Agder Skogeigarlag i Kristiansand. Der møtte hun også mannen sin, Finn Paus, og de bosatte seg i Kristiansand.

Torbjørg Aamlid Paus var aktiv i folkemusikkmiljøet der. Hun likte å synge, og Sigurd Berg spilte ofte fele når hun kvad. Hun framførte også egne dikt, av de laget ho i 1979 syngespillet «Vestheiin» med musikk av Rolf Nyhus. Det hadde første fremvisning på landskappleiken i Kristiansand i 1980. 

Hun hadde mange elever, og hun var også leder i leikarring. Hun var styremedlem i Landslaget for Spelemenn fra 1972 til 1976. Der var hun kasserer og regnskapsfører for Spelemannsbladet. Senere ble hun æresmedlem i laget. Hun var også æresmedlem i Kristiansand spelemannslag og Setesdal spelemannslag.

## Priser
* Kongens fortjenstmedalje i gull
* Valle kommunes kulturpris
* Siliusprisen fra Fædrelandsvennen

## Kilder
* [Torbjørg Aamlid Paus hos www.folkedans.com](http://www.folkedans.com/folkemusikk/folkemusikk_profilar.htm#Torbjørg%20Aamlid%20Paus%20(1922–1999))
* Olav Mosdøl: *Torbjørg Aamlid Paus* i Jol i Setesdal 2001
Champagne Castle

**Champagne Castle** er et fjell som ligger sentralt i fjellkjeden Drakensberg, og er det nest høyeste fjellet i Sør-Afrika. Fjellet består av flere topper, blant dem *Cathkin Peak* (3&nbsp;149 moh), *Sterkhorn*, *Mount Memory*, *Monk's Cowl* and *Dragon's Back*. Fjellets høyeste punkt ligger 3&nbsp;377 moh. 

Det sies at når to uforferdede fjellklatrere, David Gray og Major Grantham, klatret toppene rett foran Cathkin, var de i ferd med å feire sin lange reise ved å åpne en champagneflaske. Men som skjebnen ville ha det mistet guiden flasken på en stein – og i det øyeblikket ble fjellet i hjertet av uKaHlamba (Barrier of Spears) døpt Champagne Castle. 

## Eksterne lenker
*  Champagne Castle på Peakware
Giant’s Castle

**Giant's Castle** er et fjell i fjellkjeden Drakensberg i KwaZulu-Natal i Sør-Afrika. Giant's Castle tilbyr besøkende i området turmuligheter med panoramautsikt. Naturreservatet tilbyr tilbaketrukket overnatting, San-folkets steinkunst med enkel tilgang for alle og blant det beste utgangspunkt for å starte en turopplevelse i Drakensberg. Området er ett av Sør-Afrikas mange opplevelsesområder, og er vertssted for Giants Challenge MTB maraton i april hvert år.

Fjellet ligger i den sørlige enden av sentrale Drakensberg og har fått navnet *Giant's Castle* etter konturen av toppene og foten som kombinert ligner på profilen til en sovende kjempe. Giant's Castle er egentlig et gresskledd platå som ligger lunt og trygt blant de dype dalene i denne delen av Drakensberg.

## Eksterne lenker
*  Giant's Castle på Peakware
*  Giant's Castle på drakensberg-tourism.com
El cóndor pasa (sang)

**«El Cóndor Pasa»** er en sang fra zarazuelaen *El Cóndor Pasa* av den peruanske komponisten Daniel Alonía Robles, skrevet i 1913 og basert på en tradisjonell folkemelodi.

Den er antageligvis den best kjente peruanske sangen verden over på grunn av en coverversjon med Simon & Garfunkel fra deres album *Bridge over Troubled Water* (1970). Deres versjon er kalt «El Condor Pasa (If I Could)». Simon hørte en versjon kalt «Pasa del Condor» av Jorge Milchberg, som var leder for gruppen Urubamba, tidligere kjent som The Incas. Simon ble venn av gruppen gjennom denne sangen og endte opp med å turnere med den. Han produserte også dens første amerikanske album.

Simon personaliserte sangen ved å legge til sin egen engelske tekst. På Simon & Garfunkels versjon er Robles, Milchberg og Simon alle oppført som låtskrivere.

Senere samme år utgav Perry Como en coverversjon av Simon & Garfunkels engelske versjon på sitt album *It's Impossible*, mens Julie Felix dro fordel av Simon & Garfunkels beslutning om ikke å utgi den på single i Storbritannia. Hennes innspilling kom på den britiske singlelisten 15. april 1970 og lå der i elleve uker med nummer 19 som høyeste plassering.

Simon & Garfunkel utgav sin  versjon på single i USA. 

## Historie
I 1913 komponerte Alonía Robles «El cóndor pasa» og sangen ble først fremført offentlig på Teatero Mazzi i Lima.

Musikkgruppen Los Incas fremførte sangen i Paris i 1960-årene, hvor den ble hørt av Paul Simon. Los Incas fortalte Simon, kanskje av uvitenhet, at sangen var komponert på 1800-tallet av en anonym komponist.. Simon ble interessert i sangen og skrev en ny tekst til den. Sangen finnes på Simon & Garfunkels album *Bridge over Troubled Water* (1970).

I 1970 anla Alonía Robles sønn, Armando Robles Godoy, et copryrightsøksmål mot Simon og viste at sangen hadde blitt komponert av hans far og at han hadde copyrightet den i USA i 1933.. Godoy sa at han ikke følte fiendskap overfor Simon for det han betraktet som en misforståelse.  Det var nesten en vennlig rettssak, for Simon var meget respektfull overfor andre kulturer.. *«Det var ikke skjødesløshet fra hans side»*, sa Robles. *«Han hørte hendelsesvis sangen i Paris med en innfødt gruppe. Han likte den, han gikk for å spørre dem og de gav ham feil informasjon. De fortalte at det var en populær melodi fra det attende århundre og ikke min fars komposisjon. Det var en rettssak uten ytterligere komplikasjoner»

== Andre versjoner ==
*Den spanske [[eurodance]]-disc jockeyen, [[DJ Sammy]], hadde en eurodanceversjon på sitt album, *Heaven*. Teksten blir imidlertid talt og er ikke Paul Simons.'
*Den russiske popstjernen [[Valery Leontiev]] utgav sangen på sitt album *The year of wanderer'' (2009).
*Den kjente skotske gruppen Middle of the Road ga ut en italiensk versjon i 1970/71.

## Norsk versjon
Eric Aster har skrevet en norsk tekst. På norsk bærer den tittelen «Det var en gang». Eli Tanja har spilt inn sangen. Den ble utgitt på singlen Columbia GN&nbsp; 1847 i 1970.

## Listeplasseringer

## Referanser
Hollywood Boulevard

**Hollywood Boulevard** er en berømt gate i Hollywood California.

Gaten begynner ved Sunset Boulevard i øst og går vest til Sunset Plaza Drive. Gaten passerer Little Armenia og Thai Town. Fra 1887 til 1910 hadde gaten navnet Prospect Avenue. Etter at Hollywood ble en del av Los Angeles, byttet gaten navn til Hollywood Boulevard.

## Kjente attraksjoner
* Bob Hope Square
* Grauman's Chinese Theatre
* Grauman's Egyptian Theatre
* Capitol Tower
* El Capitan Theatre
* Frederick's of Hollywood
* Hollywood and Highland
* Hollywood Roosevelt Hotel
* Hollywood Walk of Fame
* Hollywood Wax Museum
* Janes House
* Kodak Theatre
* Masonic Temple
* Musso & Frank Grill
* Pantages Theatre
* Pig 'N Whistle
* Ripley's Believe It Or Not! Odditorium

## Eksterne lenker
*
Anders Larsen (forfatter)

**Anders Larsen** (født 2. desember 1870 i Seglvik i Kvænangen, død 10. desember 1949 i Sørvikmark i Sandtorg) var en samisk lærer, redaktør og forfatter. 
## Liv og virke
Anders Larsens foreldre var sjøsamer. Han gikk ved Tromsø seminarium (senere Tromsø lærerhøgskole) 1897-1899. 

### Lærer
Han arbeidet som folkeskolelærer i Kokelv, i Kvalsund (1895-1897), i Rafsbotn i Alta (1899-1902), i Repparfjorden, Neverfjorden og Kokelv i Kvalsund (1902-1918) og i samebygda Sandstrand i Stuorranjárga  i det som den gang var en del av Trondenes kommune i Troms (1918-1920). Fra 1920 til 1940 arbeidet han ved Sørvikmark skole i det som fra 1926 ble til Sandtorg kommune (fra 1964 innlemmet i Harstad kommune). 

### Forfatter
Han var redaktør for den samiske avisen *[[Saǥai Muittalægje]]* (Nyhetsfortelleren) i årene 1904-1911. Avisen kom ut to ganger i måneden. I 1912 ga han ut den første samiske romanen *Bæivve-Alggo* (Daggry) på eget forlag. Romanen inneholder interessante skildringer fra sjøsamenes liv, og vi følger hovedpersonen Ábo Eira i forskjellige faser av livet. Anders Larsen viser fornorskningspolitikkens konsekvenser for det samiske språket og samenes eget selvbilde. Romanens mål var å motvirke samenes følelse av mindreverdighet overfor de norske og var også en protest mot det norske samfunnets forakt for samene. 

Høsten 1949, samme året som han døde,  sendte han et manuskript om sjøsamenes liv og forhold til Just Qvigstad. Qvigstad oversatte den til norsk og fikk *Om sjøsamene* publisert i 1950. Først i 1979 ble den publisert på samisk som *Mearrasámiid birra* på Larsens Kvænangendialekt i Tromsø museums serie Acta Borealia. Myten vil ha det til at Larsen «flyktet» fra Finnmark fylke i 1918. Realiteten var at han flyttet til egnen der hans kone var født (Melvik per Sørvik). Her fortsatte han sin utrettelige kamp for «samme rett som andre folk til livets bord» slik han selv uttrykte seg 

## Bibliografi
* *Bæivve-Alggo* &ndash; roman (1912)		
* *Om sjøsamene* &ndash;  (1950)
* *Mearrasámiid birra* &ndash;  (1979)
* *Sátnedáidu – divttat ja muitalusat* &ndash;  (1982)- antologi hvor Pedar Jalvis  *Muohttacálmmit* og Anders Larsens *Beaiveálgu* inngår
* *Beaiveálgo - jietnateáhter* &ndash; hørespillutgave av romanen (2010]
* *[http://skuvla.info/skolehist/larsen-n.htm Fornorskningen i de nuværende skoler i Finmarken / Finmarko skuvlai daroduttem birra]*   Samisk skolehistorie 4 2010.
* *[http://skuvla.info/skolehist/beaivealgu-tn.htm  Dagen gryr]* &ndash; Oversetting av utdrag av Bæivve-Alggo. Samisk skolehistorie 2010

## Referanser
The Seats are Soft But the Helmet Is Way Too Tight

***The Seats are Soft But the Helmet Is Way Too Tight*** er Thulsa Doom sitt debutalbum fra 2001

Sporene «Sins of the Next Man» og «Birthday Pony» var også med på bandets debut-EP *[[She Fucks Me]]*.

## Sporliste
# «Centerfold Blues» (Papa Doom/El Doom) – 2:49
# «You Go First» (Rumboid) – 2:37
# «Clean Your Plate» (Papa Doom/El Doom) – 4:06
# «Ambulance Ride» (Papa Doom/El Doom) – 7:23
# «Sins of the Next Man» (Papa Doom/El Doom) – 3:34
# «Definition of What Made Me» (Papa Doom/El Doom) – 2:37
# «Birthday Pony» (Papa Doom/El Doom) – 6:00
# «21st Century, Where Can I Get a Fuckable Little Grungette?» (Doom Perignon/El Doom) – 2:38
# «He's the Head» (Papa Doom/El Doom) – 2:52
# «Way Too Tight» (Papa Doom/El Doom) – 5:22
## Medvirkende
### Thulsa Doom
* Papa Doom - sang, låtskriver
* El Doom - gitarer, kor, produsent, tekniker, miksing, låtskriver
* Doom Perignon - gitarer, kor
* Angelov Doom - bass 
* Fast Winston Doom - trommer
### Øvrige
* Ingus Doom - munnspill
* Viktor Micka - bandfotograf 
* Are Kleivan - artwork 
## Eksterne lenker
* http://www.duplexrecords.no/band/thulsa-doom/utgivelser/the-seats-are-soft-but-the-helmet-is-way-too-tight-2/
* https://www.discogs.com/Thulsa-Doom-The-Seats-Are-Soft-But-The-Helmet-Is-Way-Too-Tight/master/79951
…And Then Take You to a Place Where Jars are Kept

***...And Then Take You to a Place Where Jars are Kept*** er et musikkalbum med Thulsa Doom fra 2003. Albumet er det siste Thulsa Doom-albumet med Jacob Krogvold som vokalist 

## Sporliste
# «Why Do You Keep On (Watching the Porno) After You Came?» (Papa Doom/Rumboid) – 3:02
# «Kick Me» (Papa Doom/Doom Perignon) – 4:18
# «Hold the Parade» (Papa Doom/El Doom) – 3:04
# «Shot by Both Sides» (Papa Doom/El Doom) – 5:33
# «Got to Have Mine» (Papa Doom/El Doom) – 3:51
# «Generation 71» (Papa Doom/Doom Perignon/El Doom) – 4:46
# «Learn From TV» (Papa Doom/Doom Perignon/El Doom) – 5:00
# «How Hard Can It Be?» (Anne Liv Tresselt/Papa Doom/El Doom) – 5:03
# «Machine of Oslo» (Papa Doom/El Doom) – 4:30
# «Papa Doom Preach (Where Jars Are Kept)» (Papa Doom/El Doom) – 9:28
## Medvirkende
### Thulsa Doom
* Papa Doom - sang, låtskriver
* El Doom - gitarer, kor, produsent, tekniker, låtskriver
* Doom Perignon - gitarer, kor, låtskriver
* Angelov Doom - bass 
* Fast Winston Doom - trommer

### Øvrige
* Ingus Doom - orgel, munnspill, congas 
* Espen Blystad - synthesizer 
* Ivar Winther - strykearrangement/dirigent 
* Ingrid Margrethe Bølgen Halvorsen - fiolin
* Ragnhild Christine Qvale Hammer - fiolin
* Nora Guttormsgaard Wyller - cello 
* Herman Doom - bass på *Why Do You Keep On (Watching the Porno) After You Came?*
* Andreas Berczelly - miksing 
* Espen Berg - mastering 
* Johanne Hjorthol - artwork 
* Rune Mortensen - coverdesign 
## Eksterne lenker
* http://www.duplexrecords.no/band/thulsa-doom/utgivelser/and-then-take-you-to-a-place-where-jars-are-kept-3/
* https://www.discogs.com/Thulsa-Doom-And-Then-Take-You-To-A-Place-Where-Jars-Are-Kept/master/79953
Bjarne H. Bech

**Bjarne Harto Bech** (født 16. februar 1902 i Horten, død 8. mai 1980) var en norsk fotballdommer og sportsjournalist som representerte Ørn fotballklubb i Horten. Han virket som dommer i 30 år (1922-52).

Han dømte blant annet cupfinalen i 1931 da  slo  3-1, og den siste og avgjørende kretsmesterkampen 18. august 1932 mellom Dæhlenengen og Vålerengen på Jordal, som endte uavgjort 2-2 og førte til at Vålerengen ble kretsmester.

Han var også sportsjournalist og skrev for aviser som Idrætsliv, Sportsmanden, Arbeiderbladet og Morgenposten. Han skrev hovedsakelig om fotball, boksing og skøyter.

## Referanser


## Eksterne lenker
*
Norsk fonemtest

**Norsk fonemtest** er en test som kartlegger språklydproduksjon hvor de vanligste forenklingsprosessene i norsk språk kartlegges. Testen kartlegger hvordan konsonanter uttales først, midt i og sist i ord og den kartlegger hvordan vokaler og diftonger (for eksempel ei, au og oi) uttales. Testen kan også si noe om barns ordforråd og gir en systematisk oversikt over eventuelle forenklingsprosesser barn har i språket. Den gir også et grunnlag for å vurdere hvilke tiltak som eventuelt bør iverksettes om det enkelte barn har språkvanskelighter.
Lisbet Dæhlin

**Lisbet Dæhlin** (1922–2012) var en danskfødt norsk keramiker. Hun bodde og virket i Norge siden 1949, dels på Lillehammer, dels i Oslo. Hun var gift med Erik Dæhlin (1926–2010).

Dæhlin var utdannet ved Kunsthåndverksskolen i København 1942-45, og ved senere praksis i verksteder. da hun flyttet til Norge i 1949 ble hun assistent hos keramikeren Svein Visted, Lillehammer. Da hun stilte ut sammen med Visted i Galleri Per i 1950, var det den første separatutstilling av keramikk etter 1945 og første gang keramikk ble stilt ut i et kunstgalleri i Norge. Ved sin kontinuerlige virksomhet fra 1949 av ble hun et forbilde og en foregangsperson for 1970-tallets kunsthåndverkere. «Lisbet Dæhlin har gjennem en årrekke hatt stor betydning for det norske kunsthåndverk-miljøet, og hun er et forbilde og et forankringspunkt for yngre kolleger.»

Det er karakteristisk for Dæhlins keramikk at hun arbeidet med kjente objekter: «hennes storhet som kunstner [ligger] nettopp i dette at hun har maktet å forvandle muggen, tekannen og koppen til skulpturer uten å gjøre dem ubrukelige som mugge, tekanne og kopp.» «Hvis jeg har forstått Lisbet riktig, er det ikke viktig for henne å få det hun lager 'opphøyd' til kunst. Det viktige er at det hverdagslige ved hennes tingkan bli sett som det de *er* – eller kan være: form som både i seg selv og i handling bærer på bevegegelse, stillferdighet, underfundighet, form som har den høytiden som hverdagen kan ha»

Hun bidro med relieffer og med monumentale krukker som kunstnerisk utsmykning ved flere bygninger i Norge. Blant utsmykningene kan nevnes Regjeringskvartalet, Stortingsbygningen, Norges Bank og Aker sykehus.

Hun blr blant annet innkjøpt av de tre norske kunstindustrimuseene, Cooper-Hewitt Museum, New York, Victoria and Albert Museum, London, Riksgalleriet, Norsk kulturråd, Nordnorsk Kunstmuseum og Sørlandets Kunstmuseum. Hun var medlem av Norske Kunsthåndverkere. Hun  stilte ut i Kunstindustrimuseet i København 1977, 1984 og 1996, i Kunstnerforbundet i Oslo 1977, 1984, 1992 og 2003, deltok i flere representative kollektivutstillinger i inn- og utland, og i en kollektiv vandreutstilling i USA allerede i 1954. 

Hun mottok Jacobprisen i 1998.  

## Referanser


## Litteratur
* Svein Thorud. «En keramiker og en maler med krukker, Lisbet Dæhlin og Kjell Torriset». I: *[[Kunst og kultur]]* 1987, nr. 1
* Gunnar Danbolt. «Skulpturelle mugger». I: *[[Kunsthåndverk (tidsskrift)|Kunsthåndverk]]* 2002, nr 3 
* Gunnar Danbolt. «Lisbet Dæhlin, muggen som skulptur» I:
Olav Thon Eiendomsselskap

**Olav Thon Eiendomsselskap ASA** er eiendomsbasert allmennaksjeselskap etablert i 1982 etter at en betydelig andel av Olav Thon Gruppens eierskap i eiendom ble overført til selskapet. Det ble børsnotert året etter etableringen, i 1983. Olav Thon var styreleder fra oppstarten og til 2023. Selskapet opplyser selv at leieinntektene for sine eiendommer per 1. januar 2021 er på 3 250 millioner.

## Referanser


## Eksterne lenker
*
St. Patrick-bataljonen

**St. Patrick-bataljonen** (spansk: **Batallón de San Patricio**) var en meksikansk militær avdeling som kjempet i den meksikansk-amerikanske krigen fra 1846 til 1848. For storparten av krigen, fungerte den som en artilleriavdeling. Avdelingen besto av omtrent 200 soldater (fra 170 til flere hundre soldater, ifølge forskjellige kilder). De fleste av soldatene var desertører eller avhoppere fra USAs hær.

## Siste slag
USAs styrker nådde utkanten av Mexico by 20. august 1847. Meksikanske styrker, med San Patricio'ene som artillerister, ga ild fra kanoner ved Churubusco-elva, til ammunisjonen tok slutt. 35 San Patricio-soldater døde i slaget, 85 ble fanget, og 85 fulgte retretten til Mexicos hær.

## Henretting
Flere enn 9&nbsp;000 av USAs soldater deserterte under krigen, men kun San Patricio-soldater ble dømt til henging (arkebusering var datidens forskriftmessige henrettelsesmetode ved desertering i USA).

## Heder
Bataljonen er blant annet hedret i lokalene til Representantenes hus i Mexico, der navnet er skrevet med gyldne bokstaver.

## Referanser